Сауықтыру орталықтарының жазғы демалысқа дайындығына мониторинг жүргізіліп жатыр
DATE: 09:10, 27 Мамыр 2023 | GMT +5
TITLE: Сауықтыру орталықтарының жазғы демалысқа дайындығына мониторинг жүргізіліп жатыр
URL: https://kaz.inform.kz/news/sauyktyru-ortalyktarynyn-zhazgy-demalyska-dayyndygyna-monitoring-zhurgizilip-zhatyr_a4072015/
META: DATE: 09:10, 27 Мамыр 2023 | GMT +5
TOTAL WORDS: 142
AUTHOR(S):
TEXT: Мониторинг тобында Оқу-ағарту министрлігі, Қонаев қаласының Төтенше жағдай, Полиция, Білім және Санитарлық-эпидемиологиялық бақылау басқармаларының өкілдері болды. Тараптар оқу-сауықтыру орталығының жазғы демалысқа дайындығын, қауіпсіздік шаралары мен санитариялық-эпидемиологиялық жай-күйін, балалардың қауіпсіздігін қамтамасыз ету, өрт қауіпсіздігін сақтау, құқық бұзушылықтар мен қылмыстардың алдын алу және балалардың қараусыз қалуына жол бермеу мәселелерін зерделеді. Оқу-ағарту вице-министрі Еділ Оспан жазғы демалыс уақытында балаларды сауықтыру, демалысты ұйымдастыру барысында жүйелі ведомствоаралық үйлестіру жұмысын жалғастыру қажеттілігіне ерекше назар аударды. «Сауықтыру орталықтарының жазғы демаласқа дайындығын бақылау мақсатында жұмыс топтары әр өңірде тиісті шараларды қолға алды. Зерделеу жұмыстары еліміздегі барлық сауықтыру орталығында жүргізілетін болады. Бала қауіпсіздігі мен денсаулығы – үлкен басымдыққа ие маңызды мәселе. Бұл тұста асқан жауапкершілік танытып, бірлесіп жұмыс істеуіміз қажет», – деді Оқу-ағарту вице-министрі Еділ Оспан. Айта кетейік, жазда балаларымыздың тынығып, демалысын жарқын, көңілді өткізуі үшін биыл қала сыртындағы 218, мектеп жанындағы 10 200 профильдік және шатырлы лагерь жұмыс істейтін болады
